Common

**Lonnie Rashid Lynn, Jr.** (s. 13. maaliskuuta 1972), taiteilijanimeltään **Common** (aikaisemmin **Common Sense**), on yhdysvaltalainen rap-artisti ja näyttelijä. Chicagosta kotoisin oleva Common on tehnyt levyjä vuodesta 1992 lähtien. Hänen sanoituksensa keskittyvät enimmäkseen rakkauteen ja henkisiin aiheisiin. Hänelle on myönnetty uransa aikana muun muassa kolme Grammy-palkintoa. Vuonna 2014 hän voitti yhdessä John Legendin kanssa parhaan laulun Oscar-palkinnon elokuvasta *[[Selma (elokuva)|Selma]]*.

Common tuli tunnetuksi vuoden 2000 albumillaan *[[Like Water For Chocolate]]*, joka oli suuri kriitikoiden suosikki ja nosti häntä lähemmäs musiikin valtavirtaa. Vuoden 2002 *[[Eletric Circus]]* ei ollut odotettu menestys ja se myi huomattavasti vähemmän kuin aikaisempi albumi. 

Common siirtyi hyvän ystävänsä Kanye Westin levy-yhtiöön GOOD Music, jolla hän julkaisi albumin *[[Be (Commonin albumi)|Be]]*, joka on hänen myydyin albuminsa Yhdysvalloissa. Kyseiseltä albumilta nousivat hiteiksi singlet *Go!* ja *Testify* ja Commonista tuli suosittu artisti kotimaassaan. Vuonna 2006 julkaistiin ainoastaan singlejulkaisuna kappale *A Dream*, joka lainaa Martin Luther Kingin kuuluisaa puhetta *[[I Have a Dream]]*. Kappaleessa oli mukana The Black Eyed Peasista tuttu will.i.am. Siitä tehtiin myös musiikkivideo. 

Vuonna 2007 julkaistiin myös menestyksekäs albumi *[[Finding Forever]]*. Albumi oli hänen ensimmäinen, joka nousi Yhdysvaltojen albumilistan ykköseksi. Albumilta hiteiksi nousivat *[[Drivin' Me Wild]]* (mukana Lily Allen) ja *[[The Game (kappale)|The Game]]* kotimaassaan, mutta esimerkiksi Euroopassa kyseinen albumi ei saanut samanlaista vastakaikua kun Yhdysvalloissa. Saman vuoden lopulla julkaistiin kokoelma *[[ThisIsMe Then: The Best of Common]]*, joka sisälsi materiaalia kolmelta ensimmäiseltä albumilta. 

Syyskuussa 2008 julkaistiin albumi *[[Universal Mind Control]]* (aikaisemmin Invincible Summer), joka sisältää Commonin mukaan enemmän iloisia ja hyvin kesäisiä teemoja vanhan pohtivamman lyriikan sijaan.

Vuonna 2011 Common toimi ääninäyttelijänä *[[Happy Feet 2]]* -elokuvassa antaen äänensä Seymour-hahmolle. Hän on tehnyt äänirooleja myös muun muassa ** -videopeliin sekä *[[Game Over]]* -nimiseen televisiosarjaan. Common on näytellyt myös elokuvissa *[[Smokin' Aces]]* (2006), *[[Street Kings]]* (2008), *[[American Gangster]]* (2007), *[[Wanted (vuoden 2008 elokuva)|Wanted]]* (2008), *[[Date Night]]* (2010), *[[Just Wright]]* (2010), *[[Run All Night]]* (2015), *[[John Wick: Chapter 2]]* (2017) ja *[[Smallfoot]]* (2018). Hän on näytellyt myös televisiosarjoissa *[[Hell on Wheels (televisiosarja)|Hell on Wheels]]* ja *[[Silo (televisiosarja)|Silo]]*.

## Diskografia

### Albumit
**[[Can I Borrow a Dollar?]]* (1992)
**[[Resurrection (Commonin albumi)|Resurrection]]* (1994)
**[[One Day It'll All Make Sense]]* (1997)
**[[Like Water For Chocolate]]* (2000)
**[[Electric Circus]]* (2002)
**[[Be (Commonin albumi)|Be]]* (2005)
**[[Finding Forever]]* (2007)
**[[Universal Mind Control]]* (2008)
**[[The Dreamer/The Believer]]* (2011)
**[[Nobody's Smiling]]* (2014)
**[[Black America Again]]* (2016)
**[[Let Love]]* (2019)
**[[A Beautiful Revolution (Pt. 1)]]* (2020)
**[[A Beautiful Revolution (Pt. 2)]]* (2021)

### Singlet

* "Take It EZ" (1992)
* "Breaker 1/9" (1992)
* "Soul by the Pound" (1993)
* "I Used to Love H.E.R." (1994)
* "Resurrection" (1995)
* "Reminding Me (Of Sef)" (mukana Chantay Savage, 1997)
* "The Light" (2000)
* "The 6th Sense" (2000)
* "Geto Heaven Remix T.S.O.I." (The Sound of Illadelph) (mukana Macy Gray, 2000)
* "Come Close" (mukana Mary J. Blige, 2002)
* "The Corner" (mukana The Last Poets, 2005)
* "Go!" (mukana John Mayer & Kanye West, 2005)
* "Testify" (2005)
* "A Dream" (2006)
* "The Game" (2007)
* "Drivin' Me Wild" (mukana Lily Allen, 2007)
* "Blue Sky" (2011)

## Lähteet

## Aiheesta muualla

* Viralliset sivut
*